Конференцияла «Бөрйән районы белем биреү ойошмаларында башҡорт теле һәм әҙәбиәтен уҡытыу торошо. 2019—2020 уҡыу йылына ҡуйылған маҡсаттар» темаһына методист Гөлназ Дамир ҡыҙы Мөхәмәдйәрова, «Башҡорт теле һәм әҙәбиәте уҡытыусылары район методик берекмәһенең эшмәкәрлеге» тураһында берекмә етәксеһе Резеда Ғәйзулла ҡыҙы Сәғитова, «Балалар баҡсаһында туған телдә белем биреүҙең өҫтөнлөктәре» темаһына тәрбиәсе Айгөл Ураз ҡыҙы Вәлиева сығыш яһаны. Артабан 10-12 апрель көндәрендә Өфөлә үтәсәк I Бөтә Рәсәй башҡорт теле һәм әҙәбиәте уҡытыусылары съезында Бөрйән районынан ҡатнашасаҡ делегаттар һайланды, резолюция ҡабул ителде.